**Dragi učenici!**

**Na početku evo točnih odgovora kako biste provjerili svoje odgovore i ispravili ih.**

**1. Proći će** godine od toga dana.

prezent: Prođu godine od toga dana.

aorist: Prođoše godine od toga dana.

perfekt: Prošle su godine od toga dana.

pluskvamperfekt: Bile su prošle (Bijahu prošle) godine od toga dana.

imperativ: Neka prođu godine od toga dana.

kondicional prvi: Prošle bi godine od toga dana.

Pazite, ne možete pisati glagol *prolaziti* jer je on nesvršeni, a vama je zadan svršeni glagol proći.

2. **Crtat ćeš** strip.

prezent: Crtaš strip.

perfekt: Crtao si (Crtala si) strip.

imperfekt: Crtaše strip.

pluskvamperfekt: Bio si crtao / Bila si crtala (Bijaše crtao / Bijaše crtala) strip.

imperativ: Crtaj strip.

kondicional prvi: Crtao bi strip.

3. **Življah** dugo u brdima.

prezent: Živim dugo u brdima.

perfekt: Živio sam / Živjela sam dugo u brdima.

pluskvamperfekt: Bio sam živio / Bila sam živjela (Bijah živio / Bijah živjela) dugo u brdima.

futur prvi: Živjet ću dugo u brdima.

kondicional prvi: Živio bih / Živjela bih dugo u brdima.

**Evo i novih zadataka za vježbu. Točne odgovore dobit ćete u ponedjeljak.**

**1. Prepiši rečenice tako da zadane glagole napišeš u futuru I.**

a) (Krenuti, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kad mjesec bude pun.

b) U početku (biti, 3. os. jd.) \_\_\_\_ vjetar \_\_\_\_\_\_\_\_\_\_\_\_\_\_\_\_ slab.

c) (Ploviti, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uvijek prema jugu.

d) (Naći se, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ na cilju nakon dva dana.

**2. Prepiši rečenice tako da jedan glagol napišeš u futuru I., a jedan glagol u futuru II. Obrati pozornost na redoslijed budućih radnji.**

a) (Biti, 3. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ kažnjen onaj tko (prekršiti, 3. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ taj zakon.

b) Ako ptica (pasti, 3. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na jedrenjak, (smrskati se, 3. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ o palubu.

**3. Prepiši rečenice tako da zamijeniš futur II. svršenim prezentom.**

a) Čim **budeš izišao** iz magle, nastavit ćeš svojim putem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Kad **bude ugledao** Hinu, Iteu će zastati dah.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Prepiši iz teksta glagole u imperativu.**  
Sjekira neka ti bude pri ruci. Motri pučinu, osluškuj šumove, ne drijemaj. Kad ogladniš, jedi. Tako ćeš ploviti dvije noći. Kad se u zoru drugoga dana vjetar smiri, naći ćeš se u magli. Ako još tada budeš živ, skini jedro i dobro se odmori.

**5. Prepiši iz teksta glagole u imperativu prema značenju koje se njima izriče.**

Ne slušaj Paranu! Budi oprezan!

Kreni večeras! Pomozi mi, molim te!

|  |  |
| --- | --- |
| ZAPOVIJED |  |
| MOLBA |  |
| ZABRANA |  |
| SAVJET |  |

**6. Prepiši rečenice tako da glagole u zagradama napišeš u imperativu.**

a) (Uzeti, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koliko želiš.

b) Iteo (slušati, 3. os. jd.) \_\_\_\_\_\_\_\_\_\_\_\_\_\_\_\_ i (naučiti, 3. os. jd.) \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ štogod.

c) Poći (1. os. mn.) \_\_\_\_\_\_\_\_\_\_\_\_\_\_\_\_\_\_, Iteo, k vraču.

**7. Prepiši iz rečenica glagole u kondicionalu I. i kondicionalu II.**

Da je Iteo znao da je baka pozvala vrača, bio bi otišao k Parani. Ionako bi mu svakoga dana donosio svježu ribu i provodio s njim večeri uz vatru.

kondicional prvi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kondicional drugi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Prepiši rečenice tako da glagole u zagradama napišeš u kondicionalu I.**

a) Svaki dan Iteo (odlaziti) \_\_\_\_\_\_\_\_\_\_\_\_\_\_\_\_\_ k Parani dok (čekati) \_\_\_\_\_\_ ga baka Orohiva nestrpljivo \_\_\_\_\_\_\_\_\_\_\_\_\_\_\_\_\_\_\_\_\_\_\_.

b) Parana (pričati) \_\_\_\_\_\_\_ mu \_\_\_\_\_\_\_\_\_\_\_\_\_\_\_\_\_\_\_\_\_ lijepe priče o djevojci Hini.

c) Zajedno (razgovarati, 1. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_ uz vatru dok (pripremati, 1. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9. Zamijeni glagole u zagradama zadanim glagolskim oblikom.**

Čim (pojaviti se, *futur II.*)\_\_\_\_\_\_\_\_\_\_\_\_\_\_\_\_\_\_\_\_\_ mjesec, povoljna struja (zahvatiti, *futur* *I.*)\_\_\_\_\_\_\_\_\_\_\_\_\_\_\_ jedrenjak. (Dignuti, *imperativ*, 2. os. jd.) \_\_\_\_\_\_\_\_\_\_\_\_\_\_ jedro! Usprkos oluji koja ti (pomoći, *futur II.*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_, bez jedra teško (savladati, *futur. I.*) \_\_\_\_\_\_\_\_\_\_\_\_\_\_\_\_\_\_\_\_\_\_\_ zapreke. Inače (moći, *kondicional I.*, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_stradati.

**10. Zadatak ima dva dijela.**

* **Preoblikuj rečenice u upitne pomoću čestice** *li***.**
* **Preoblikuj rečenice u niječne pomoću čestice** *ne***.**

Osjećat će se kao slijepac.

Dignuo bih jedro u sumrak.

Naložili bismo vatru ispred kolibe.

**11. Pronađi pogrešno napisan glagolski oblik u svakoj rečenici i napiši ga točno na crtu.**

a) Nas dvojica trebali bi krenuti. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
b) Ja bi krenuo još noćas. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
c) Krenut ćeš ako ćeš moći. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
d) Iteo nije smjeo odustati. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
e) Vjetar će jačati kako će se mjesec dizati. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. Prepiši označene glagole iz teksta na odgovarajuće mjesto u tablici.**

Dok **je** pod palubom u mraku **bio prekopavao** po stvarima, **sjetio se** starčevih riječi: „**Čuvaj** **se** okuka!” **Istrča** na palubu. Vrtlog snažno **okretaše** jedrenjak u krug. **Ne bude** li nešto **učinio**, **izgubit će** brod! Desno od pramca, **nazire se** neko svjetlo. Što **bi** to **moglo** **biti**?

|  |  |
| --- | --- |
| INFINITIV |  |
| PREZENT |  |
| PERFEKT |  |
| AORIST |  |
| IMPERFEKT |  |
| PLUSKVAMPERFEKT |  |
| FUTUR I. |  |
| FUTUR II. |  |
| IMPERATIV |  |
| KONDICIONAL I. |  |